[{"text_idx": "#000001", "text": "Udazabal programa aurkeztu du, aurreko urteetako ekimenari jarraipena emanez,\nudako kultur eskaintza herriaren erdigunetik auzoetara bideratzeko eta bertako\nartistak babesteko. 11 kultura emanaldi eskainiko dira guztira uztailaren 3tik\n30era Arrasateko zortzi gunetan: Jokin Zaitegin, Zaldibaren, Sebero Altuben, Aldain, Monterron, Cordoba y\nOro-n, Santa Teresan eta Usaetxen."}, {"text_idx": "#000004", "text": "Emanaldien guneetan eremu bat finkatuko da aulkiak jartzeko eta edukiera sarrera bidez kontrolatzeko. 250 aulki egongo dira gehienez, bata bestearengandik 1,5 metrora. Eremuak sarrera bakarra izango du eta bertan eskuak garbitzeko gela izango da. Gainera, guztion segurtasuna bermatzeko, eremuan sartzeko maskara erabiltzea ezinbestekoa izango da."}, {"text_idx": "#000005", "text": "Sarrerak doakoak izango dira eta Amaia antzokian jaso ahal\nizango dira uztailaren 1etik 9ra, astelehenetik ostegunera , arratsaldeko"}, {"text_idx": "#000006", "text": "Emanaldi hauetarako bideratutako aurrekontua 55.000 eurokoa da, eta Udalak adierazi duenez, \u201cbertako sortzaile eta kulturgileei ikusgarritasuna eman eta koronabirusaren eraginez bizi duten egoera arintzeko modu bat ere bada. Emanaldi orotan segurtasun neurri guztiak bermatuko dira\u201d."}]